15. Tids- og procesplan for styrkede inkluderende fællesskaber i dagtilbud og skole (Åben)
Tidl. politisk behandling BY, 25.02.20, pkt. 33
Forventet sagsgang
BS-U, ØK, BY
Lovgrundlag
SAGENS INDHOLD 
Byrådet skal i denne sag tage stilling til forslag til tids- og procesplan for en styrket indsats for inkluderende 
fællesskaber i forlængelse af vedtagelsen af budgetudvidelsen U-302 i ”Aftale om budget for 2021-24”. 
Forslag til tids- og procesplan for det videre arbejde er vedlagt som bilag.
En styrket indsats for inkluderende fællesskaber skal, som det fremgår af budgetaftalen, medvirke til, at 
flere børn får den nødvendige støtte inden for almenområdet. Målet er, at flere børn trives og udvikler sig 
positivt, både fagligt, personligt og socialt i det lokale og almene dag- eller skoletilbud. Desuden er det 
målet, at der i 2024 ikke længere er et merforbrug på skolerne samlet set i forhold til budgettet for 
specialundervisning. Budgettet til skolerne til specialundervisning er fra skoleåret 2013/14 baseret på, at 
ca. 3,5 pct. af børnene henvises til specialundervisning, og denne ligger også til grund for budgetlægningen 
for 2021-24.
Der har forud for vedtagelsen af budgetudvidelsen U-302 været gennemført en række processer, der har 
ledt frem til forslaget om en styrket indsats for inkluderende fællesskaber. Et overblik herover er vedlagt 
som bilag. 
VURDERING
Børn og Kultur vurderer, at midlerne afsat i budgetaftalen for 2021-24 til en styrket indsats for inkluderende 
fællesskaber (U-302), herunder midlerne afsat i budget 2020-23 til styrkede indsatser mv. i dagtilbud og 
skoler (U-307ny), sikrer et betydeligt økonomisk løft af de inkluderende tiltag i skolerne. Det vurderes i den 
forbindelse, at midlerne afsat til faglige ressourcepersoner er afgørende for at kunne tilbyde både dagtilbud 
og skoler faglig og procesmæssig støtte i arbejdet med at udvikle, beskrive og implementere nye tiltag, der 
skal sikre en mere inkluderende praksis.
Børn og Kultur vurderer, at det videre arbejde med at udmønte budgetvedtagelsen skal bygge på følgende: 

Et decentralt ansvar for at iværksættelse af nye inkluderende tiltag fra og med 2021 bygger på en 
analyse af den nuværende praksis gennemført i efteråret 2020 og primo 2021.

En decentral klyngestruktur, hvor dagtilbud og skoler samarbejder om at styrke de inkluderende tiltag 
med en særlig opmærksomhed på overgang fra dagtilbud til førskole og skole. 

Et tættere, mere praksisnært samarbejde mellem dagtilbud, skoler og PPR, som forankres i konkrete 
samarbejdsaftaler mellem PPR og den enkelte institution/skole.
Byråd
27-10-2020 19:00
Sagsnr. MOD-2020-00103
DokID: 
Sagsbehandler Rebecca Mathiesen 
Yvonne Andresen (tinj)

En løbende inddragelse af medarbejdere og forældre, både lokalt og på tværs af kommunens dagtilbud 
og skoler. 

Løbende information og afrapportering til politisk niveau fra primo 2021.
Det er Børn og Kulturs vurdering, at arbejdet med at styrke inkluderende fællesskaber kræver en flerårig 
omstilling, og at den løbende dialog og inddragelse er meget væsentlig. Endvidere er det afgørende, at 
beslutninger om nye inkluderende tiltag er fagligt velfunderede, og at der løbende følges op på børnenes 
læring og trivsel samt forældrenes tilfredshed.  
Børn og Kultur vurderer, at det er afgørende, at det videre arbejde med inkluderende fællesskaber forankres 
i de enkelte dagtilbud og skoler, således at omstillingen tilpasses den lokale situation. Det er et lokalt 
ledelsesansvar, i samarbejde med børn, forældre, medarbejdere og øvrige samarbejdspartnere, at finde 
frem til, hvilke tiltag og kompetenceløft, der skal sættes i gang for at nå målsætningerne. Børn og Kultur vil 
via de faglige ressourcepersoner og PPR understøtte alle dagtilbud og skoler i dette arbejde.
De enkelte led i processen fremgår af den vedlagte tids- og procesplan.
ØKONOMI
Denne sag har i sig selv ingen økonomiske konsekvenser.
Der henvises til Budget 2020-23 (U-307ny) og Budget 2021-24 (U-302) for en nærmere beskrivelse af de 
økonomiske og indholdsmæssige rammer for de styrkede inkluderende fællesskaber. I Budget 2021-24 er 
der endvidere afsat to anlægspuljer (A-309 og A-311) som bidrag til, at dagtilbud og skoler kan forbedre de 
fysiske rammer samt anskaffe evt. særlige undervisningsmaterialer.
INDDRAGELSE
Børn og Kultur har med afsæt i Børne- og ungepolitikken i de seneste to år været i dialog med ledere, 
medarbejdere og forældre om omstillingen til inkluderende fællesskaber. I vedlagte bilag oplistes denne 
forudgående proces. Her fremgår også de ændringer, der grundet COVID-19 situationen måtte foretages i 
den tids- og procesplan, som Byrådet behandlede 25. februar 2020.
Som det fremgår af vedlagte forslag til den videre tids- og procesplan, er der planlagt en faglig konference 
i efteråret 2020 samt en række lokale og fælles dialogmøder i resten af 2020 og foråret 2021. Her vil alle 
interesserede, herunder forældre og medarbejdere blive inviteret til oplæg og dialog om den videre proces. 
Børn og Kultur forelægger i foråret 2021 og herefter minimum årligt en status på det igangsatte arbejde og 
nye tiltag for Byrådet. Børne- og Skoleudvalget vil løbende blive forelagt status på indsatser og resultater. 
INDSTILLING
Direktøren for Børn og Kultur indstiller til Byrådet:
1.
At tids- og procesplanen for styrkede inkluderende fællesskaber godkendes
BESLUTNING
 
Børne- og Skoleudvalget, 7. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Forslag til tids og procesplan for inkluderende fællesskaber (4543)
2.
Forudgående proces for inkluderende fællesskaber (4542)
